《贵阳雅颂二十四首同翠渠作 其二十 锄强扶弱》
明代·祁顺

惩恶欲劝善，扶弱先锄强。稂莠既芟薙，嘉谷斯丰穰。

任棠思拔薤，卜式善牧羊。弱强两得所，坐见民俗康。

贵阳仁义政，可以式四方。

作者简介：（1434—1497）广东东莞人，字致和，号巽川。天顺四年进士，授兵部主事，进郎中。成化中使朝鲜，不受金缯，拒声伎之奉。累官至江西左布政使。有《石阡府志》、《巽川集》。